99. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ   ΑΜΥΝΗΣ ΚΑΙ ΔΗΜΟΣΙΑΣ ΤΑΞΕΩΣ Αριθ.2/2/7ε της 14 Αυγ./14 Σεπτ. 1978   (ΦΕΚ Β΄ 783)  Περί οργανώσεως της νεοσυσταθείσης Αστυνομικής Υποδιευθύνσεως Κρατικού Αεριλιμένος Αθηνών, ως Υπηρεσίας Πολιτικής Αμύνης και καθορισμού των υποχρεώσεων και αρμοδιοτήτων αυτής. Έχοντες υπ’ όψει: α)Το υπ’αριθ.113 από 8.2.1978 Π.Δ. δημοσιευθέν εις το υπ’ αριθ.25/1978 ΦΕΚ, τεύχος Αον «περί συστάσεως Αστυνομικής Υποδιευθύνσεως Κρατικού Αερολιμένος Αθηνών», και β)Τας διατάξεις του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης (ΠΣΕΑ)», αποφασίζομεν: 1.Η ανωτέρω Αστυνομική Αρχή (Αστυνομική Υποδιεύθυνσις Κρατικού Αερολιμένος Αθηνών), ως εκ των ανατιθεμένων αυτή καθηκόντων Πολιτικής Αμύνης, βάσει των διατάξεων του άρθρ.25 του Ν.Δ.17/1974 «περί ΠΣΕΑ», καθίσταται και Υπηρεσία Πολιτικής Αμύνης, θα καλήται δε εφ’ εξής και ως ακολούθως: ΥΠΟΔΙΕΥΘΥΝΣΙΣ ΠΟΛΙΤΙΚΗΣ ΑΜΥΝΗΣ ΚΡΑΤΙΚΟΥ ΑΕΡΟΛΙΜΕΝΟΣ ΑΘΗΝΩΝ 2.Η υπηρεσία αυτή θα υπάγεται δια της Προϊσταμένης της Υπηρεσίας Πολιτικής Αμύνης (ΔΙΟΙΚΗΣΙΣ ΠΟΛΙΤΙΚΗΣ ΑΜΥΝΗΣ ΑΘΗΝΩΝ), εις την Υπηρεσίαν ΠΣΕΑ του Υπουργείου Δημοσίας Τάξεως, η δε οργάνωσίς της, ως Υπηρεσία Πολιτικής Αμύνης, εν ειρήνη και εν πολέμω, θα διέπηται υπό των εκάστοτε ισχυουσών βασικών διαταγών και οδηγιών της Υπηρεσίας ΠΣΕΑ/ΥΔΥ. 3.Η ανωτέρω Υπηρεσία Πολιτικής-Αμύνης, ευθύνεται δια: α)Την άσκησιν γενικώς καθηκόντων Πολιτικής Κινητοποιήσεως και Πολιτικής Αμύνης, ήτοι λήψιν των προβλεπομένων υπό των υφισταμένων Σχεδίων μέτρων Πολιτικής Κινητοποιήσεως και Πολιτικής Αμύνης, εν ειρήνη και εν πολέμω. β)Τον χειρισμόν των πάσης φύσεως θεμάτων Πολιτικής Αμύνης. Η παρούσα δημοσιευθήτω δια της Εφημερίδος της Κυβερνήσεως.   